৭০-এর বেশি মানুষকে হত্যা, দায় স্বীকার আল-কায়দার

ওয়েব ডেস্ক : মধ্য-পশ্চিম আফ্রিকায় (Africa) বেশ কিছু সময়ে একাধিক হামলার ঘটনা ঘটেছিল। ওই হামলাতে মৃত্যু হয়েছে অন্তত ৭০ জনের। এবার এই হামলার দায় স্বীকার করল আল কায়দার (Al Qaeda) সঙ্গে থাকা জঙ্গি গোষ্ঠী। জানা গিয়েছে, ওই জঙ্গি গোষ্ঠির নাম জেএনআইএম (JNIM) (জামাত-অট নুসরত আল-ইসলাম অল-মুসলিমিন)।

গত বুধবার বিভিন্ন গ্রামে ঢুকে হামলা চালিয়েছে এই জঙ্গি গোষ্ঠী। এর পরে শহরেও হামলা চালানো হয়েছিল। তবে সূত্রের খবর, এই হামলায় ৭০ নয় বরং ৮০ জনের মৃত্যু (Death) হয়েছে। প্রশাসন সূত্রে খবর, যে গ্রামবাসীরা ওই জঙ্গি গোষ্ঠীর কথা সঙ্গে সহমত হচ্ছেন না, তাদেরকে মেরে ফেলা হচ্ছে। তুয়ারেগ বিদ্রোহী বাহিনীও ওই জঙ্গি গোষ্ঠীদের সঙ্গে যুক্ত বলেও অভিযোগ।

আরও খবর : দুই প্রাক্তন প্রতিরক্ষামন্ত্রীকে মৃত্যুদণ্ড দিল চীন? শোরগোল আন্তর্জাতিক মহলে

গত শনিবার ওই জঙ্গিরা মালির (Mali) কাতি শহরের গুরুত্বপূর্ণ সেনাঘাঁটি ধ্বংস করে বলেও অভিযোগ উঠেছে। মালির প্রতিরক্ষামন্ত্রী জেনারেল সাদিও কামারা-সহ বিভিন্ন সরকারি আধিকারিক ও সেনাকর্তাদের খুন করা হয় বলে অভিযোগ।

রাজধানী বামাকোর থেকে কয়েক কিলোমিটার দুরে সামরিক শহর কাতিতে সরকারি বাহিনী কোণঠাস হয়ে যাওয়ার কারণে মালিতে পালাবদল হতে চলেছে বলেও মনে করছেন অনেকেই। প্রসঙ্গত, ২০২১ সালে যে সামরিক সরকার অভ্যুত্থানের মাধ্যমে ক্ষমতা দখল করেছিল, তার অন্যতম গুরুত্বপূর্ণ সদস্য ছিল প্রাক্তন সেনাকর্তা কামারা।